КОМИ РЕСПУБЛИКАЛӦН ОЛАНПАС

**Коми Республикаын “Княжпогост” муниципальнӧй районлӧн муниципальнӧй юкӧн мутасын “Туръя” да “Ветью” сикт овмӧдчӧминъяслысь муниципальнӧй юкӧнъяс ӧтувтӧм йылысь да такӧд йитӧдын Коми Республикаса ӧткымын оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2017 вося косму тӧлысь 20 лунӧ

Тайӧ Оланпасӧн “Россия Федерацияын меставывса асвеськӧдлӧм котыртан ӧтувъя принципъяс йылысь” Федеральнӧй оланпаслӧн 13 статья, 34 статьяса 5 юкӧн подув вылын, “Коми Республикаын административно-территориальнӧй да муниципальнӧй тэчасног юалӧмъяс решитан пӧрадок йылысь, географическӧй да мукӧд объект нимъяс йылысь” Коми Республикаса Оланпаслӧн 5 статьяса 1 юкӧн, 14 да 28 статьяяс подув вылын, “Княжпогост” муниципальнӧй районлӧн муниципальнӧй юкӧнса сӧветлӧн водзмӧстчӧм серти “Туръя” сикт овмӧдчӧминлӧн муниципальнӧй юкӧнса олысьяслӧн сӧгласие серти, кутшӧмӧс петкӧдлӧ “Туръя” сикт овмӧдчӧминлӧн муниципальнӧй юкӧнса бӧрйӧм орган, “Ветью” сикт овмӧдчӧминлӧн муниципальнӧй юкӧнса олысьяслӧн сӧгласие серти, кутшӧмӧс петкӧдлӧма “Ветью” сикт овмӧдчӧминса гражданалӧн сход дырйи, ӧтувтчӧны Коми Республикаын “Княжпогост” муниципальнӧй районлӧн муниципальнӧй юкӧн мутасын “Туръя” да “Ветью” сикт овмӧдчӧминъяслӧн муниципальнӧй юкӧнъяс, мукӧд муниципальнӧй юкӧнлысь мудоръяссӧ вежтӧг, да такӧд йитӧдын пыртсьӧны вежсьӧмъяс Коми Республикаса ӧткымын оланпасӧ, а сідзжӧ урчитсьӧны медводдзаысь бӧрйӧм органӧ пырысь депутатъяслӧн лыд да уджмог збыльмӧдан кадколаст да выльысь артмӧдӧм муниципальнӧй юкӧнса медводдза юралысьӧс бӧръян пӧрадок, сылӧн уджмогъяс, уджмог збыльмӧдан кадколаст.

**1 статья.** Ӧтувтны Коми Республикаын “Княжпогост” муниципальнӧй районлӧн муниципальнӧй юкӧн мутасын “Туръя” да “Ветью” сикт овмӧдчӧминъяслысь муниципальнӧй юкӧнъясда лӧсьӧдны выльысь артмӧм “Туръя” сикт овмӧдчӧминса муниципальнӧй юкӧн.

**2 статья.** Ӧтувтны Княжпогост район мутасын Туръя сикт сы ув мутасӧн да Ветью сикт кодь посёлок сы ув мутасӧн административнӧй мутасъяссӧ ӧти административнӧй мутасӧ – Княжпогост район мутасын Туръя сиктӧ сы ув мутасӧн.

**3 статья.** Урчитны, мый муниципальнӧй юкӧнлӧн да административнӧй мутаслӧн, кутшӧмъясӧс индӧма тайӧ Оланпаслӧн 1 статьяын да 2 статьяын лӧсялӧмӧн, административнӧй шӧринӧн лоӧ Туръя сикт.

**4 статья.** Пыртны “Коми Республикаын меставывса асвеськӧдлӧмсӧ мутас серти котыртӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2005, 11 №, 4103 ст.; 2006, 1 №, 4194 ст.; 4 №, 4360 ст.; 6 №, 4461 ст.; 2007, 1 №, 4651 ст.; 4677 ст.; 9 №, 4984 ст.; 2008, 2 №, 3 ст.; 9 №, 424 ст.; 12 №, 722 ст.; 723 ст.; 726 ст.; 2009, 16 №, 262 ст.; 2010, 22 №, 517 ст.; 2011, 37 №, 986 ст.; 987 ст.; 988 ст.; 989 ст.; 2012, 7 №, 169 ст.; 21 №, 475 ст.; 22 №, 488 ст.; 2014, 13 №, 211 ст.; 35 №, 724 ст.; 2015, 23 №, 333 ст.; 2016, 10 №, 116 ст.) татшӧм вежсьӧмъяс:

1) 12 статьялӧн 1 юкӧнса 3 пункт киритны;

2) 422 статья киритны;

3) 4210 статьяса 1 юкӧн гижны тадзи:

“1. Туръя овмӧдчӧмин мутасын муниципальнӧй юкӧн тэчасӧ пырӧны Брусничнӧй, Ветью сикт кодь посёлокъяс, Туръя сикт, Весыва, Йӧвдін, Кони, Луг грездъяс.”;

4) 4212 статьяса 1 юкӧнын “Ветью,” кыв киритны;

5) 202 содтӧд киритны;

6) 2010 содтӧд гижны тайӧ Оланпас дорӧ 1 содтӧд серти.

**5 статья.** Пыртны “Коми Республикалӧн административно-территориальнӧй тэчасног йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2006, 10 №, 4594 ст.; 2007, 1 №, 4655 ст.; 9 №, 4984 ст.; 2008, 2 №, 3 ст.; 9 №, 424 ст.; 12 №, 722 ст.; 723 ст.; 726 ст.; 2009, 16 №, 262 ст.; 41 №, 762 ст.; 2010, 22 №, 517 ст; 2011, 37 №, 986 ст.; 987 ст.; 988 ст.; 989 ст.; 2012, 7 №, 169 ст.; 21 №, 475 ст.; 22 №, 488 ст.; 2014, 13 №, 211 ст.; 35 №, 724 ст.; 2016, 10 №, 116 ст.; 17 №, 227 ст.) татшӧм вежсьӧмъяс:

1) 104 статьялӧн 1 юкӧнса 3 пункт киритны;

2) 105 статьяса 1 юкӧнын “Ветью,” кыв киритны;

3) 108 статья киритны;

4) 116 статьяса 1 юкӧн гижны тадзи:

“1. Административнӧй мутасӧ пырӧны Брусничнӧй, Ветью сикт кодь посёлокъяс, Туръя сикт, Весыва, Йӧвдін, Кони, Луг грездъяс да на дорӧ йитчысь муяс.”;

5) 87 содтӧд киритны;

6) 95 содтӧд гижны тайӧ Оланпас дорӧ 2 содтӧд серти.

**6 статья.** Урчитны Туръя сикт сы ув мутасӧн мутасын депутатъяслысь лыдсӧ, кодъясӧс бӧрйӧны выльысь артмӧм сикт овмӧдчӧминса муниципальнӧй юкӧнлӧн медводдзаысь бӧрйӧм органӧ, - 7 депутат.

Урчитны Туръя сикт сы ув мутасӧн мутасын выльысь артмӧм сикт овмӧдчӧминлӧн муниципальнӧй юкӧнса медводдзаысь бӧрйӧм органӧ пырысь депутатъяслысь уджмог збыльмӧдан кадколаст – 4 во.

**7 статья.** Туръя сикт сы ув мутасӧн мутасын выльысь артмӧм сикт овмӧдчӧминса муниципальнӧй юкӧнлӧн медводдза юралысь бӧрйыссьӧ выльысь артмӧм “Туръя” сикт овмӧдчӧминлӧн муниципальнӧй юкӧнса бӧрйӧм органӧн сылӧн пырысьяс лыдысь, пӧртӧ олӧмӧ муниципальнӧй юкӧнлӧн бӧрйӧм органса веськӧдлысьлысь уджмогъяс да веськӧдлӧ меставывса администрацияӧн (муниципальнӧй юкӧнса олӧмӧ пӧртысь-тшӧктысь орган).

Урчитны Туръя сикт сы ув мутасӧн мутасын выльысь артмӧм сикт овмӧдчӧминлӧн муниципальнӧй юкӧнса медводдза юралысьлысь уджмог збыльмӧдан кадколаст – 4 во.

Выльысь артмӧм “Туръя” сикт овмӧдчӧминса муниципальнӧй юкӧнлӧн бӧрйӧм органлысь медводдза заседаниесӧ чукӧртӧ выльысь артмӧм сикт овмӧдчӧминса муниципальнӧй юкӧнын бӧрйысьӧмъяс котыртан бӧрйысян комиссия сикт овмӧдчӧминса муниципальнӧй юкӧнлӧн бӧрйӧм органса урчитӧм депутатъяс лыдысь кык коймӧд пайысь оз этшаджыкӧс бӧръян лунсянь 30 лунысь оз сёрджык.

**8 статья.** Тайӧ Оланпасыс, 6 да 7 статьяясысь кындзи, вынсялӧ сійӧс официальнӧя йӧзӧдӧм бӧрын дас лун кольӧм мысти.

Тайӧ Оланпаслӧн 6 да 7 статьяяс вынсялӧны сійӧс официальнӧя йӧзӧдӧм бӧрын 45 лун кольӧм мысти сэк, кор тайӧ Оланпас вынсялан лунсянь ӧти тӧлысь чӧжӧн меставывса референдум нуӧдӧм йылысь водзмӧстчӧмӧн выльысь артмӧм сикт овмӧдчӧминса муниципальнӧй юкӧнлӧн меставывса асвеськӧдлан органъяслысь тэчассӧ урчитан юалӧм серти оз пет выльысь артмӧм сикт овмӧдчӧминлӧн муниципальнӧй юкӧнса бӧрйысян инӧда олысьяслӧн группа, кутшӧмӧс артмӧдӧма оланпастэчасӧн урчитӧм пӧрадок серти.

Туръя сикт сы ув мутасӧн мутасын выльысь артмӧм сикт овмӧдчӧминса муниципальнӧй юкӧнлӧн медводдзаысь бӧрйӧм органлысь депутатъясӧс бӧрйӧм могысь бӧрйысян кытшъяслысь схемасӧ вынсьӧдӧ бӧрйысьӧмъяссӧ котыртысь бӧрйысян комиссия тайӧ Оланпас вынсялан лунсянь кык тӧлысь чӧжӧн.

Коми Республикаса Юралысь С.А. Гапликов

Сыктывкар

2017 вося косму тӧлысь 28 лун

41-РЗ №

Коми Республикаын “Княжпогост” муниципальнӧй районлӧн муниципальнӧй юкӧн мутасын “Туръя” да “Ветью” сикт овмӧдчӧминъяслысь муниципальнӧй юкӧнъяс ӧтувтӧм йылысь да такӧд йитӧдын Коми Республикаса ӧткымын оланпасӧ вежсьӧмъяс пыртӧм йылысь”

Коми Республикаса Оланпас дорӧ

1 содтӧд

“Коми Республикаын

меставывса асвеськӧдлӧмсӧ

мутас серти котыртӧм йылысь”

Коми Республикаса Оланпас дорӧ

2010 содтӧд

Туръя овмӧдчӧмин мутасын

муниципальнӧй юкӧнлысь мудоръяс

картография боксянь опишитӧм

Туръя овмӧдчӧминлӧн мудор заводитчӧ Мещураса лесхозлӧн Ветьюса лесничестволӧн 105 кварталлӧн рытыв-войвыв помсянь. Водзӧ мунӧ асыввылӧ 105 – 109 кварталъяслӧн войвыв мудорті Мещураса лесхозлӧн Ветьюса лесничестволӧн 109 кварталлӧн асыв-войвыв помӧдз. Водзӧ, ёнджыкасӧ лунвылӧ, 109, 110 кварталъяслӧн асыввыв мудорті, 133 кварталлӧн войвыв мудорті, 133, 155 кварталъяслӧн асыввыв мудорті, 167 кварталлӧн войвыв мудорті, 167, 177 кварталъяслӧн асыввыв мудорті 177 кварталлӧн асыв-лунвыв помӧдз. Водзӧ рытыввылӧ Мещураса лесхозлӧн Ветьюса лесничестволӧн 177 - 174 кварталъяслӧн да Мещураса лесхозлӧн Туръяса лесничестволӧн 30 кварталлӧн лунвыв мудорті 30 кварталлӧн рытыв-лунвыв помӧдз. Водзӧ лунвылӧ Мещураса лесхозлӧн Туръяса лесничестволӧн 51, 77, 101 кварталъяслӧн асыввыв мудорті Емва юлӧн нимтӧм шуйга вож визькӧд вомӧнасянінӧдз, кутшӧмлӧн вомыс сулалӧ Брусничнӧй сикт кодь посёлоксянь Емва юлӧн веськыд береглань мунысь туйлы паныд. Водзӧ вож визьті кывтыд Емва ю визькӧд вомӧнасянінӧдз. Водзӧ Емва ю визьті кывтыд нимтӧм веськыд вож визькӧд вомӧнасянінӧдз, кутшӧмлӧн вомыс сулалӧ Луг грездсянь 3 километр гӧгӧр улынджык. Водзӧ вож визьті катыд Мещураса лесхозлӧн Туръяса лесничестволӧн 121 кварталлӧн рытыввыв мудоркӧд вомӧнасянінӧдз. Водзӧ войвылӧ 121, 99, 73, 47 кварталъяслӧн рытыввыв мудорті. Водзӧ асыввылӧ Мещураса лесхозлӧн Туръяса лесничестволӧн 47 кварталлӧн войвыв мудорті. Водзӧ войвылӧ Мещураса лесхозлӧн Ветьюса лесничестволӧн 171 кварталлӧн рытыввыв мудорті. Водзӧ асыввылӧ 171, 172 кварталъяслӧн войвыв мудорті. Водзӧ войвылӧ Мещураса лесхозлӧн Ветьюса лесничестволӧн 161, 151, 129, 105 кварталъяслӧн рытыввыв мудорті петан чутӧдз.

Пасйӧд. Мудоръяс опишитӧма 1993 вося Мещураса лесхозлӧн вӧр овмӧс котыртӧм да нуӧдӧм серти материалъяс тӧд вылӧ босьтӧмӧн.”.

Коми Республикаын “Княжпогост” муниципальнӧй районлӧн муниципальнӧй юкӧн мутасын “Туръя” да “Ветью” сикт овмӧдчӧминъяслысь муниципальнӧй юкӧнъяс ӧтувтӧм йылысь да такӧд йитӧдын Коми Республикаса ӧткымын оланпасӧ вежсьӧмъяс пыртӧм йылысь”

Коми Республикаса Оланпас дорӧ

2 содтӧд

“Коми Республикалӧн административно-территориальнӧй тэчасног йылысь” Коми Республикаса Оланпас дорӧ

95 содтӧд

Административнӧй мутаслысь -

Туръя сиктлысь сы ув мутасӧн мудоръяссӧ

картография боксянь опишитӧм

Административнӧй мутаслӧн – Туръя сиктлӧн сы ув мутасӧн мудор заводитчӧ Мещураса лесхозлӧн Ветьюса лесничестволӧн 105 кварталлӧн рытыв-войвыв помсянь. Водзӧ мунӧ асыввылӧ 105 – 109 кварталъяслӧн войвыв мудорті Мещураса лесхозлӧн Ветьюса лесничестволӧн 109 кварталлӧн асыв-войвыв помӧдз. Водзӧ, ёнджыкасӧ лунвылӧ, 109, 110 кварталъяслӧн асыввыв мудорті, 133 кварталлӧн войвыв мудорті, 133, 155 кварталъяслӧн асыввыв мудорті, 167 кварталлӧн войвыв мудорті, 167, 177 кварталъяслӧн асыввыв мудорті 177 кварталлӧн асыв-лунвыв помӧдз. Водзӧ рытыввылӧ Мещураса лесхозлӧн Ветьюса лесничестволӧн 177 – 174 кварталъяслӧн да Мещураса лесхозлӧн Туръяса лесничестволӧн 30 кварталлӧн лунвыв мудорті 30 кварталлӧн рытыв-лунвыв помӧдз. Водзӧ лунвылӧ Мещураса лесхозлӧн Туръяса лесничестволӧн 51, 77, 101 кварталъяслӧн асыввыв мудорті Емва юлӧн нимтӧм шуйга вож визькӧд вомӧнасянінӧдз, кутшӧмлӧн вомыс сулалӧ Брусничнӧй сикт кодь посёлоксянь Емва юлӧн веськыд береглань мунысь туйлы паныд. Водзӧ вож визьті кывтыд Емва ю визькӧд вомӧнасянінӧдз. Водзӧ Емва ю визьті кывтыд нимтӧм веськыд вож визькӧд вомӧнасянінӧдз, кутшӧмлӧн вомыс сулалӧ Луг грездсянь 3 километр гӧгӧр улынджык. Водзӧ вож визьті катыд Мещураса лесхозлӧн Туръяса лесничестволӧн 121 кварталлӧн рытыввыв мудоркӧд вомӧнасянінӧдз. Водзӧ войвылӧ 121, 99, 73, 47 кварталъяслӧн рытыввыв мудорті. Водзӧ асыввылӧ Мещураса лесхозлӧн Туръяса лесничестволӧн 47 кварталлӧн войвыв мудорті. Водзӧ войвылӧ Мещураса лесхозлӧн Ветьюса лесничестволӧн 171 кварталлӧн рытыввыв мудорті. Водзӧ асыввылӧ 171, 172 кварталъяслӧн войвыв мудорті. Водзӧ войвылӧ Мещураса лесхозлӧн Ветьюса лесничестволӧн 161, 151, 129, 105 кварталъяслӧн рытыввыв мудорті петан чутӧдз.

Пасйӧд. Мудоръяс опишитӧма 1993 вося Мещураса лесхозлӧн вӧр овмӧс котыртӧм да нуӧдӧм серти материалъяс тӧд вылӧ босьтӧмӧн.”.